**Ministru kabineta noteikumu projekta “Grozījums Ministru kabineta 2013.gada 24.septembra noteikumos Nr.936 “Noteikumi par obligāti provējamo dārgmetālu izstrādājumu provēšanas un zīmogošanas maksu, obligāti provējamo dārgakmeņu izstrādājumu provēšanas un kvalitātes apliecību izsniegšanas maksu, kā arī personiskā zīmoga reģistrācijas maksu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta noteikumu projekts “Grozījums Ministru kabineta 2013.gada 24.septembra noteikumos Nr.936 “Noteikumi par obligāti provējamo dārgmetālu izstrādājumu provēšanas un zīmogošanas maksu, obligāti provējamo dārgakmeņu izstrādājumu provēšanas un kvalitātes apliecību izsniegšanas maksu, kā arī personiskā zīmoga reģistrācijas maksu”” (turpmāk – noteikumu projekts) ir izstrādāts, lai noteiktu finansiāli pamatotas cenas maksas pakalpojumiem, vienlaikus saglabājot konkurētspēju Baltijas tirgū.  Noteikumu projekts stājas spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar likuma “Par valsts proves uzraudzību” 27.panta 4.punktu, kas nosaka, ka Ministru kabinets nosaka maksu par obligāti provējamo dārgmetālu izstrādājumu provēšanu un zīmogošanu, obligāti provējamo dārgakmeņu izstrādājumu provēšanu un kvalitātes apliecību izsniegšanu, kā arī par personiskā zīmoga reģistrāciju un pamatojoties uz Ministru kabineta 2011.gada 3.maija noteikumu Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.2. un 18.3.apakšpunktu, kas nosaka, ka maksas pakalpojumu cenrādī jāveic izmaiņas, ja ir būtiski mainījušies tiešās vai netiešās izmaksas, kā arī mainījies plānoto maksas pakalpojumu vienību skaits noteiktā laika posmā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd maksa par obligāti provējamo dārgakmeņu (dimantu (briljantu), safīru, smaragdu un rubīnu) izstrādājumu provēšanas un kvalitātes apliecības izsniegšanas pakalpojumu (turpmāk – pakalpojums) tiek piemērota atbilstoši Ministru kabineta 2013.gada 24.septembra noteikumiem Nr.936 “Noteikumi par obligāti provējamo dārgmetālu izstrādājumu provēšanas un zīmogošanas maksu, obligāti provējamo dārgakmeņu izstrādājumu provēšanas un kvalitātes apliecību izsniegšanas maksu, kā arī personiskā zīmoga reģistrācijas maksu”.  Globālās konkurences apstākļos Latvija konkurē ar Lietuvu, Igauniju un Poliju, un kā vērtējamie salīdzinošie kritēriji konkurences mērīšanai skatīts attālums starp patērētāju un proves iestādi, kā arī konkrēto pakalpojumu sniedzēju cenas. Igaunijas un Lietuvas proves iestāžu sniegtās pakalpojumu cenas būtiski neatšķiras no valsts sabiedrības ar ierobežotu atbildību “Latvijas proves birojs” (turpmāk – Birojs) pakalpojumu cenām, savukārt Polijas proves iestādes (100% valsts finansēta iestāde) sniegto pakalpojumu cenas ir būtiski zemākas. Kopš 1999.gada Biroja pakalpojumu cenrādī nav notikušas būtiskas izmaiņas, tādējādi noturot esošo klientu loku ne tikai ar kvalitatīvu un ātru sniegto pakalpojumu, bet arī ar konkurētspējīgu pakalpojumu cenu. Tomēr laika gaitā, attīstoties dažādām tehnoloģijām, arvien nozīmīgāks kļūst sintētisko dimantu tirgus, kas turpmākajos gados prognozējams ar stabilu pieaugumu. Tādējādi prognozējams sintētisko dimantu tirgus cenas kritums un piedāvātās produkcijas pieaugums, kas palielinās Biroja noslodzi un pakalpojuma sniegšanas izmaksas obligāti provējamo dārgakmeņu (dimantu (briljantu), safīru, smaragdu un rubīnu) izstrādājumu provēšanas un kvalitātes apliecības izsniegšanas pakalpojumam.  Valsts pārvaldes pakalpojums - Obligāti provējamo dārgakmeņu (dimantu (briljantu), safīru, smaragdu un rubīnu) izstrādājumu provēšanas un kvalitātes apliecības izsniegšana izstrādājumiem, kuros ir iestrādāti obligāti provējamie dārgakmeņi ar vienu nosaukumu un izstrādājumiem, kuros ir iestrādāti obligāti provējamie dārgakmeņi ar dažādiem nosaukumiem pieprasīšana un saņemšana notiek klātienē. Pakalpojums nav pieejams elektroniski un elektronisku pakalpojuma pieprasīšanas un saņemšanas kanālu nav plānots veidot, jo šāds ierobežojums ir saistīts ar sniedzamā pakalpojuma būtību, kurā pakalpojuma pieprasītājs iesniedz Birojam testēšanai preces, savukārt Birojs veic šīm precēm testēšanai nepieciešamos mērījumus un atbilstoši tās marķē, pievienojot kvalitātes apliecības (birkas).  *Biroja ieņēmumu un produktu skaits 2018.gadā:*   |  |  | | --- | --- | | 2018 | Ieņēmumi (tūkst. eiro, ar PVN) | | Viena nosaukuma akmeņi | 38,7 | | Dažādu nosaukumu akmeņi | 18,9 |  |  |  | | --- | --- | | 2018 | Izstrādājumu skaits (tūkst.) | | Viena nosaukuma akmeņi | 22,5 | | Dažādu nosaukumu akmeņi | 5,5 |   Birojs, izvērtējot sniegto maksas pakalpojumu izcenojumu atbilstību faktiskajām izmaksām, secināja, ka izmaksas par obligāti provējamo dārgakmeņu (dimantu (briljantu), safīru, smaragdu un rubīnu) izstrādājumu provēšanas un kvalitātes apliecības izsniegšanas pakalpojumu ir būtiski mainījušās. Līdz ar to nepieciešams veikt izmaiņas cenrāža divās pozīcijas:  - izstrādājumi, kuros ir iestrādāti obligāti provējamie dārgakmeņi ar vienu nosaukumu;  - izstrādājumi, kuros ir iestrādāti obligāti provējamie dārgakmeņi ar dažādiem nosaukumiem.  Cenrāža izmaiņas ir pamatotas ar šādu izmaksu atspoguļojumu:   |  |  |  | | --- | --- | --- | | Izmaksas pozīcija | Viena nosaukuma akmeņi  (eiro, bez PVN) | Dažādu nosaukumu akmeņi  (eiro, bez PVN) | | Darba alga | 0,83 | 1,66 | | VSAOI | 0,20 | 0,40 | | Iekārtu amortizācija | 0,84 | 0,96 | | Telpu īre, komunālie maksājumi | 0,18 | 0,18 | | Birkas (t.sk. hologrammas) izmaksas | 0,25 | 0,25 | | **Izmaksas kopā** | **2,30** | **3,45** | |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, valsts sabiedrība ar ierobežotu atbildību “Latvijas proves birojs”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic saimniecisko darbību ar dārgakmeņu (dimantu (briljantu), safīru, smaragdu un rubīnu) izstrādājumiem, valsts sabiedrība ar ierobežotu atbildību “Latvijas proves birojs”. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību vai administratīvā sloga izmaiņas nav paredzētas, jo izmaiņas nosaka maksas pakalpojuma izmaiņas. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu. Tāpat sabiedrības pārstāvji varēja sniegt viedokļus par noteikumu projektu pēc tā izsludināšanas Valsts sekretāru sanāksmē.  Informācija par noteikumu projektu papildus publicēta Valsts kancelejas tīmekļvietnē sadaļā “Līdzdalība”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokli par noteikumu projektu, kas 2019.gada 16.decembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <https://www.fm.gov.lv/lv/sabiedribas_lidzdaliba/>tiesibu\_aktu\_projekti/  nodoklu\_politika#project625 un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: https://mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrībai normatīvais akts pēc pieņemšanas tiks paziņots, to izsludinot ar publikāciju oficiālajā izdevumā “Latvijas Vēstnesis”, kā arī normatīvais akts būs pieejams bezmaksas tiesību aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde neietekmēs pārvaldes funkcijas un institucionālo struktūru.  Jaunu institūciju izveide, esošo institūciju likvidācija vai reorganizācija netiek paredzēta.  Projekta izpilde tiks nodrošināta esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J.Reirs

P.Brangulis 67210009

[peters@prove.lv](mailto:peters@prove.lv)